Document ID: /roh_data/filtered/fineweb-2-filterrobots_roh.jsonl.gz/38197

3 puncts or da 5 partidas eran memia pauc per ils Grashoppers che sa chattan a la fin da la tabella en la Super League. Il club turitgais ha relaschà ses trenader Tomislav Stipic. Quai ha confermà il club da Turitg il mardis en damaun. Successur da Stipic daventa Uli Forte, anteriur trenader tar GC, FCZ ed YB.
Ils Grashoppers sa chattan 8 partidas avant la fin da la stagiun sin il davos plaz da la tabella. Quai cun 5 puncts dischavantatg sin Neuchatel Xamax sin la plazza da barrascha.
RR novitads 09:00